Obert el termini per a proposar candidats i candidates als XVII Premis Ciutadania
14 de octubre de 2024

• Fins a finals d'octubre, els veïns i veïnes poden presentar candidatures a l'edició 2024 d'aquests guardons.

L'Ajuntament ha convocat els XVII Premis Ciutadania Vila de l'Eliana que se celebrarà, com és habitual, el pròxim 6 de desembre, amb motiu del Dia de la Constitució. Per a això ha obert la fase de proposició de candidats i candidates per part de la ciutadania, que estarà disponible fins a finals d'octubre a través de la web lelianaparticipa.es. Es requerirà una motivació de les propostes que es formulen.

Aquests guardons anuals reconeixen a aquelles persones i col·lectius, públics o privats, que hagen destacat de manera rellevant per a contribuir al desenvolupament del concepte de ciutadania en diverses àrees o sectors. D'aquesta manera, el jurat triarà entre les propostes de les set categories: Premie Esport, Cultura, Educació, Activitat empresarial o econòmica, Sostenibilitat Ambiental i Trajectòria i rellevància. Per part seua, el premi Jove al millor expedient acadèmic i el guardó especial In memoriam -si n'hi haguera- es concediran, com sempre, sense votació publica.

Des de la regidoria de Participació Ciutadana, Jorge Pérez Comeche, ha recordat que

l'objectiu és premiar l'excel·lència ciutadana, reconeixent els seus mèrits personals i promovent la consciència d'unes realitats que no admeten indiferència, i uns valors que confereixen sentit a la democràcia com a projecte perfectible de vida lliure en comú i que fa possible construir, entre tots i totes, una l'Eliana millor.